CELEX: C2006/060/39
Language: da
Date: 2006-03-11 00:00:00
Title: Sag C-453/05: Anmodning om præjudiciel afgørelse forelagt ved kendelse afsagt den  23. november 2005  af Finanzgericht des Landes Brandenburg i sagen Volker Ludwig mod Finanzamt Luckenwalde

11.3.2006   
            
            
               DA
            
            
               Den Europæiske Unions Tidende
            
            
               C 60/20
            
         Anmodning om præjudiciel afgørelse forelagt ved kendelse afsagt den 23. november 2005 af Finanzgericht des Landes Brandenburg i sagen Volker Ludwig mod Finanzamt Luckenwalde
   (Sag C-453/05)
   (2006/C 60/39)
   Processprog: tysk
   Ved kendelse afsagt den 23. november 2005, indgået til Domstolens Justitskontor den 20. december 2005, har Finanzgericht des Landes Brandenburg i sagen Volker Ludwig mod Finanzamt Luckenwalde forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Foreligger der en formidlingsydelse som omhandlet i artikel 13, punkt B, litra d), nr. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (1), når en afgiftspligtig person — i givet fald repræsenteret ved en underagent — formidler lån til kunder, som han selv har taget kontakt til, fra forskellige udbydere, med hvilke han i forvejen har aftalt de for kunderne almindeligt gældende betingelser, og fra hvilke han for formidlingen af et produkt modtager provision, selv om han i denne forbindelse undersøger og analyserer kundernes formueforhold og deres personlige og finansielle behov, eller er denne ydelse en accessorisk biydelse til hovedydelsen, der er en finansiel tjenesteydelse, som ikke er omfattet af artikel 13, punkt B, litra d), nr. 1, i direktiv 77/388/EØF?
            
         
               2.
            
            
               Forudsætter merværdiafgiftsfritagelsen for formidling af lån i henhold til artikel 13, punkt B, litra d), nr. 1, i direktiv 77/388/EØF, at
               
                           a)
                        
                        
                           der består et direkte kontraktforhold mellem formidleren på den ene side og låntageren og/eller långiveren på den anden side, og
                        
                     
                           b)
                        
                        
                           formidleren ikke blot har kontakt med låntageren, men også med långiveren, og selv aftaler aftalens enkeltheder med långiveren,
                        
                     eller omfatter afgiftsfritagelsen også provisionsbetalinger, som en afgiftspligtig person modtager fra en hovedagent, for hvilken han handler som underagent, og i hvis navn han optræder over for dennes kunder, som vederlag for, at disse kunder indgår låneaftaler med udbydere, der er anvist af ham, men uden at underagenten har kontakt med långiveren?
            
         
      (1)  EFT L 145, s. 1.